WICE ดีด 6% รับข่าว “จีน” ยกเลิกมาตรการกักตัว โบรกชูเป้า 11.60 บ.
WICE เด้ง 6% รับข่าว จีนจะยกเลิกมาตรการกักตัวผู้ที่เดินทางจากต่างประเทศ มีผลตั้งแต่วันที่ 8 ม.ค.66 ด้านโบรกแนะ “ซื้อ” ราคาเป้าหมาย 11.60 บ.
WICE เด้ง 6% รับข่าว จีนจะยกเลิกมาตรการกักตัวผู้ที่เดินทางจากต่างประเทศ มีผลตั้งแต่วันที่ 8 ม.ค.66 ด้านโบรกแนะ “ซื้อ” ราคาเป้าหมาย 11.60 บ.
27 ธ.ค. 2565

ผู้สื่อข่าวรายงานว่า วันนี้ (27 ธ.ค.65) ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ณ เวลา 10:06 น. อยู่ที่ระดับ 10.10 บาท บวก 0.55 บาท หรือ 5.76% สูงสุดที่ระดับ 10.10 บาท ต่ำสุดที่ระดับ 9.75 บาท ด้วยมูลค่าการซื้อขาย 16.32 ล้านบาท

สำหรับราคาหุ้นที่ปรับตัวขึ้นต่อเนื่อง เป็นผลมาจากข่าวจาก คณะกรรมการสุขภาพแห่งชาติของจีน (NHC) แถลงในวันนี้ว่า จีนจะยกเลิกมาตรการกักตัวผู้ที่เดินทางจากต่างประเทศ โดยมีผลตั้งแต่วันที่ 8 ม.ค.66 หลังจากที่มีการบังคับใช้มานาน 3 ปีเพื่อสกัดการแพร่ระบาดของโควิด-19
อย่างไรก็ดี ผู้ที่จะเดินทางเข้าจีนยังคงต้องได้รับการตรวจแบบ PCR ก่อนขึ้นเครื่องจากประเทศต้นทางเป็นเวลา 48 ชั่วโมง
นอกจากนี้ จีนจะผ่อนคลายมาตรการจัดการเกี่ยวกับโควิด-19 สู่ระดับ Category B จากปัจจุบันที่อยู่ในระดับ Category A ซึ่งเป็นมาตรการป้องกันขั้นสูงสุด
นอกจากนี้ บล.ฟิลลิป ระบุในบทวิเคราะห์วันนี้ (27 ธ.ค.65) คาดการณ์แนวโน้มธุรกิจขนส่งทางบกข้ามแดน คาดเติบโตขึ้นจากการผ่อนคลายมาตรการ Zero COVID ของจีน ทำให้การขนส่งผ่านด่านสะดวกขึ้นและเที่ยววิ่งรถเยอะขึ้น คงต้องติดตามการเปิดประเทศของจีนที่อาจหนุนการนำเข้าส่งออกของไทยและบริษัทย่อยของ WICE ที่อยู่ในจีน โดยยังคงแนะนำ “ซื้อ” ราคาเป้าหมายใหม่ที่ 11.60 บาท